L'alcalde de Sagunt es reunix amb el Consell Econòmic i Social per a escoltar els agents socials i incorporar noves propostes
25 de novembre 2020

![](/media/1d1njign/58reunion-ces-1.jpg)

L'alcalde de Sagunt, Darío Moreno, es va reunir ahir a la vesprada telemàticament amb membres del Consell Econòmic i Social (CES) per a abordar diverses qüestions, escoltar els diferents agents socials i incorporar propostes ciutadanes a l'acció de Govern amb l'objectiu de millorar la gestió.

  

En primer lloc, tal com explica l'alcalde, en la reunió es va abordar l’assumpte del Pantalà després de l'última solució proposada per l'Autoritat Portuària de València (APV) que planteja la demolició. «**Des de l'Equip de Govern continuem amb la voluntat de diàleg social i d'escoltar tothom per a poder incorporar les seues propostes. Entre els assumptes, hem abordat el del Pantalà perquè consideràvem important tractar-lo amb els diferents agents socials**», explica Darío Moreno.

  

Una altra de les qüestions de la reunió va ser l’assumpte dels pressupostos que, encara que ja estan avançats, segons l'alcalde, «**volíem recollir totes les propostes que pogueren arribar a través del teixit associatiu de la nostra ciutat i dels agents socials**». Així mateix, durant la reunió es va fer un balanç de les ajudes i accions que l'Ajuntament de Sagunt ha realitzat en suport al xicotet comerç, a empreses, autònoms i altres subvencions econòmiques que «**considerem que han sigut determinants per a poder resistir la crisi econòmica provocada, com a conseqüència, de la crisi sanitària pel coronavirus**», afig Moreno.

  

Finalment, en la reunió es van abordar les futures accions i línies a seguir, que, tal com detalla l'alcalde de Sagunt, «totes tenen l'objectiu de continuar mantenint eixa conversa fluida i oberta amb els diferents agents de la nostra ciutat per a millorar la gestió del Govern i, particularment, la gestió respecte a la pandèmia».

  

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-es-reunix-amb-el-consell-economic-i-social-per-a-escoltar-els-agents-socials-i-incorporar-noves-propostes/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-es-reunix-amb-el-consell-economic-i-social-per-a-escoltar-els-agents-socials-i-incorporar-noves-propostes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-es-reunix-amb-el-consell-economic-i-social-per-a-escoltar-els-agents-socials-i-incorporar-noves-propostes/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-es-reunix-amb-el-consell-economic-i-social-per-a-escoltar-els-agents-socials-i-incorporar-noves-propostes/)